《待隐园杂诗为邃庵先生作次韵 其二》
明代·王云凤

缓步閒行手背叉，苍苔屐齿踏成花。小池童子开泉眼，独坐矶头弄水华。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。